Som jeg skrev så sent som natten til i går, stod Rasmus Paludan og hans parti Stram Kurs ifølge en meningsmåling til at komme i Folketinget med 2,7% af stemmerne. En ny meningsmål viser nu imidlertid, at de står til hele 3,9% procent, altså ca. syv mandater. Hvis dette holder stik, bliver SK større end både Liberal Alliance og Alternativet (der kun står til hhv. 3,3% og 3,4%).

Målingen er dog ikke kun historisk god for Paludan & co., den er det også for Nye Borgerlige, der jo i sidste måling faktisk blev overhalet af SK. Det gør de ikke i den pågældende måling, hvor de står til hele 6,3% af stemmerne.

Knap så godt går det for Dansk Folkeparti, der er helt nede på 11,2%. Det er mindre, end de fik til valget i 2001. Denne stemmefordeling betyder, at næsten halvdelen af de højrepopulistiske stemmer altså står til at gå til partier, der er opstået som en reaktion på DF’s slappe linje.

Selvom det går elendigt for netop DF, viser målingen altså også overordnet fremgang til de indvandringskritiske partier. SK, NB og DF står jo sammenlagt til 21,4% (hvor DF som bekendt fik 21,1% i 2015). Der kan altså efter valget blive tale om en (lidt) stærkere national fløj, der pga. Paludan desuden bliver markant mere national.

Der er vist ikke så meget andet at sige end held og lykke til Paludan og Stram Kurs.

V for sejr!